11. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. οίκ. 48759/5233 της 27/29 Δεκ.  1978 (ΦΕΚ Β΄ 1139) Περί καθορισμού ποσοστού προβλεπομένου υπό του άρθρ. 2 του Α.Ν. 99/1967, «περί ελέγχου ομαδικών απολύσεων κλπ.», ως ετροποποήθη μεταγενεστέρως. Έχοντες υπ’ όψει: 1.Τας διατάξεις του άρθρ. 2 του Α.Ν. 99/1967 «περί ελέγχου ομαδικών απολύσεων κλπ.», ως ετροποποιήθη και συνεπληρώθη υπό του Α.Ν. 173/1967 και του Ν.Δ. 206/1974. 2.Την από 21ης Δεκ. 1978 γνωμοδότησιν του παρ’ ημίν Ανωτάτου Συμβουλίου Εργασίας. 3.Τας υφισταμένας σήμερον συνθήκας εν τη Ελληνική αγορά και το συμφέρον της Εθνικής Οικονομίας, αποφασίζομεν: 1.Καθορίζομεν το ποσοστόν επί του εις την αρχήν εκάστου μηνός απασχολουμένου υπό των επιχειρήσεων ή, εκμεταλλεύσεων προσωπικού, πέραν του οποίου αι διενεργούμεναι υπ’ αυτών απολύσεις θεωρούνται ομαδικαί κατά την έννοια των διατάξεων του άρθρ. 2 παρ. 1 του Α.Ν. 99/1967 εις 2%, προκειμένου περί επιχειρήσεων ή, εκμεταλλεύσεων κοινής ωφελείας απασχολουσών πλείονας των 5.000 μισθωτούς και εις 4% προκειμένου περί των λοιπών επιχειρήσεων ή εκμεταλλεύσεων, συμπεριλαμβανομένων και των τοιούτων κοινής ωφελείας των απασχολουσών ολιγωτέρους των 5.000 μισθωτούς, δια του Α΄ εξαμήνου του έτους 1979. 2.Η παρούσα δημοσιευθήτω δια της Εφημερίδος της Κυβερνήσεως. 